ลุ้น SET ไปต่อ! รับราคาน้ำมันฟื้น-สถานการณ์ “โควิด” ทั่วโลกเริ่มคลี่คลาย
ลุ้น SET ไปต่อ! รับราคาน้ำมันฟื้น-สถานการณ์ “โควิด” ทั่วโลกเริ่มคลี่คลาย
23 เม.ย. 2563

ผู้สื่อข่าวรายงานว่า นักวิเคราะห์ฯคาดตลาดหุ้นไทยเช้านี้แกว่งไซด์เวย์ จากราคาน้ำมันที่ฟื้นตัวได้เล็กน้อยหลังประธานาธิบดี โดนัลด์ ทรัมป์ ขู่จะโจมตีเรืออิหร่าน สร้างความกังวลให้กับสถานการณ์ในตะวันออกกลาง
ขณะเดียวกันสถานการณ์การแพร่ระบาดไวรัสโควิดก็ดีขึ้นทั้งในยุโรป-สหรัฐ จึงเป็นไปได้สูงที่จะเปิดเศรษฐกิจในพ.ค.นี้ รวมทั้งสหรัฐก็ผ่านร่างงบประมาณเยียวยาภาคธุรกิจจากพิษโควิด ด้านตลาดภูมิภาคเช้านี้แกว่งในแดนบวกราว 0.8-1% พร้อมให้แนวรับ 1,246-1,238 แนวต้าน 1,273-1,285 จุด
ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งไซด์เวย์ จากราคาน้ำมันที่ฟื้นตัวได้เล็กน้อยหลังประธานาธิบดีโดนัลด์ ทรัมป์แห่งสหรัฐขู่จะโจมตีเรืออิหร่าน หากก่อให้เกิดอันตรายต่อเรือสหรัฐ สร้างความกังวลให้กับสถานการณ์ในตะวันออกกลาง
ส่วนสถานการณ์การแพร่ระบาดไวรัสโควิด-19 ก็ดีขึ้นทั้งในยุโรป และสหรัฐ จากจำนวนผู้ติดเชื้อใหม่ที่ลดลง ทำให้มีความเป็นไปได้สูงขึ้นที่จะมีการเปิดเศรษฐกิจในเดือนพ.ค.นี้ รวมทั้งสภาผู้แทนราษฎรของสหรัฐสามารถบรรลุข้อตกลงในการจัดสรรงบประมาณสำหรับโครงการฉุกเฉินในการปล่อยเงินกู้ให้แก่ธุรกิจขนาดย่อมที่ได้รับผลกระทบจากการแพร่ระบาดของไวรัสโควิด-19
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกราว 0.8-1.0% พร้อมให้แนวรับ 1,246-1,238 จุด ส่วนแนวต้าน 1,273-1,285 จุด